Vita:Alt

message: Megjelent mindegyik hangfajon a lektori sablon. Ezt a szócikket még egyszer végignéztem, legalábbis a tartalmi részét, nem találok benne hibát, úgyhogy eltávolítom a sablont. A sablon kirakásának történetéről lsd a vitalapomat. Ha úgy érzi vki, hogy kevés, vagy stilárisan kifogásolható a szócikk, akkor kapjon csonkot, vagy más sablont, de szakmai probléma nincs vele. Einstein442  hallom 2010. május 8., 22:23 (CEST)
thread_title:  Lektorálás 

message: Sajnos, különösen a magas hangfekvésű énekesnők esetében a korral mélyül a hang. Zalatnay pld. anno csengő szoprán hangon énekelte a Hol jár az eszemet, mára valóban altnak nevezhető hangja van. Szűcs Juditot és nehéz egy kategóriába hozni Amanda Learrel. Idősebb korban sokszor egy oktávval lejjebb éneklik régi számaikat. A mély hang viszont többnyire már nem mélyül észrevehetően, lásd Amanda Lear vagy La Camilla. Ez csak egy észrevétel volt részemről, nem tudom mit lehet vele kezdeni a szócikkben. Ha tévednék, elnézést. --Livvyfan vita 2011. június 7., 11:02 (CEST)
thread_title:  alt-nem alt 

message: Békesség Nektek!
Én azt a megnevezést, hogy "altmezzo", szakmabelitől még soha nem hallottam, sem kottában vagy zenével valami módon foglalkozó könyvben, cikkben nem láttam. Csak itt. Azt, hogy "mezzoalt", már annál többször, amit érthetőbbnek vélek a "mezzoszoprán" mintájára. Ebbe a sorba kívánkozik a "mezza voce" zenei előírás, ami pontosan félúton van a mezzoforte és a mezzopiano hangerő között. Itt ismerhettem meg a "súlyos alt" és a "könnyű alt" kifejezéseket is. Valamiért úgy érzem, hogy ezek a kifejezések szó szerinti fordítás eredményei, és valójában a "súlyos" a drámai, a "könnyű" pedig a lírai. Ezt - hála Istennek - ahány nyelv, annyiféleképpen használják, egy tájékozatlan embert semmi ezzel összezavarni. De én nem vagyok elméleti szakember, csak aktív kórusénekes 16. éve, 12 éve a mezzoaltok (A1-M2, szólamosztástól függően) között, így csak a gyakorlati tapasztalataimra tudok támaszkodni.Nem látok forrást. Ezt betudom annak, hogy nem vagyok szakképzett.A "chalumeau" nem a Schalmei volna? Itt egy pillanatra elmerengtem azon, hogy a források között valószínűleg volt francia nyelvű, de ezzel a területtel foglalkozó német nem.A "koloratúrszoprán" nem hangfekvés vagy hangmagasság, hanem énektechnika: a különösen mozgékony hangú szoprán énekeseket sorolják ide, a szinte túldíszített barokk darabok közül sokat kifejezetten nekik írtak J. S. Bach, J. H. Schein és mások. S1 (magas szoprán) fölé nem szokás sorolni senkit, nekik jószerint nincs felső határ.A korral való változásról: amikor egy viszonylag új A2 (mély alt) dalostársunk a kórusban felhagyott a dohányzással, fél éven belül A1 lett, egy év múlva a S2 (mély szoprán) oszlopos tagjává vált, azóta ott erősíti a csapatot, s ha mezzo írva van, mindig azt énekli. Minél régebbóta énekel valaki hozzávetőleg folyamatosan, annál gyakorlottabb, a szalagjai edzésben vannak, nemcsak a mélyebb, de a magasabb hangokat is mind könnyebben, biztonságosabban tudja kiénekelni - énektechnikától függően. Életmóddal, rossz technikával ugyanígy tönkre is lehet tenni egy énekhangot akár egy életre. Úgy vettem észre, ez abszolút nem a kortól függ.Isten megáldjon Benneteket! - Homokzsák havas tüskebokor 2011. június 10., 16:51 (CEST)
thread_title:  fogalmi felvetések